જસ્ટીસ દીપક મિશ્રાએ વીડિયો કન્સલ્ટન્ટ રૂમનું ઉદધાટન કરતાં સાબરમતી જેલના વડા, રાજકોટ જેલના જેલર, સુરત જેલના અધિક્ષક, બરોડા જેલના અધિક્ષક તેમજ સેશન્સ કોર્ટમાં વીડિયો કોન્ફરન્સથી ચર્ચા કરી. આ સિવાય કોન્ફરન્સમાં નિવેદન કર્યું કે નીડરતા, નીતિમત્તા, આદ્યાત્મિક્તાનું મિશ્રણ સમાજસેવાનો ભાવ ઊભો કરે છે. ન્યાય સંપર્ક પ્રોજેક્ટ આ વિચારનું એક બીજ છે. ત્યારે કાયદા પ્રધાન પ્રદીપસિંહ જાડેજાએ જણાવ્યું છે કે આ પ્રોજેક્ટ લોકો માટે લાભદાયી બનશે. તમામ લોકોને તેમના કેસની તાજી માહિતી મળી રહેશે. આ સિવાય ન્યાય સંપર્કના પ્રોજેક્ટમાં સમાજમાં દરેક અલગ અલગ લોકોની સમસ્યાને અગ્રિમતા આપવા ટોલ ફ્રી નંબર પણ કરવામાં આવ્યો છે.